कैथल
इतिहास के अनुसार यह भारत की पहली महिला शासक रजिया सुल्तान (इल्तुतमिश की पुत्री) के साम्राज्य का एक भाग था। 13 नवंबर 1240 को रजिया यहीं मृत्यु को प्राप्त हुई। दिल्ली में विद्रोह के बाद रजिया सुल्तान को वहाँ से भागना पड़ा। कैथल में दिल्ली की व्रिदोही सेनाओं ने उसे पकड़ लिया और एक भयंकर युद्ध में रजिया सुल्तान मारी गई थी। एक अन्य मान्यता के अनुसार यहाँ के स्थानीय लोगों ने उसे मार डाला था। मृत्यु के बाद उन्हें यहीं दफना दिया गया और आज भी उसकी कब्र यहाँ मौजूद है।
रणजीत सिंह की समाधि
रणजीत सिंह की समाधि (पंजाबी : ਰਣਜੀਤ ਸਿੰਘ ਦੀ ਸਮਾਧੀ) पंजाब के सिख सरदार महाराजा रणजीत सिंह का स्मारक है। यह क़िला लाहौर और बादशाही मस्जिद के पास स्थित है। सन् 1839 में महाराजा की मृत्यु हुई थी और इसी स्थान पर उनका दह संस्कार किया गया था। उनके बेटे खड़ग सिंह ने इस समाधि का निर्माणकार्य आरम्भ कराया था जिसे उनके दूजे बेटे दलीप सिंह ने सन् 1848 में पूरा किया।